Ixef wis sin: Awal ɣef tmacahut yettilin berra n uḍris, d tamiḍrant yesɛan azal ula deg yiferdisen iḍrisanen, s useḍru yettili aḍris yennekmal acku anamek di tsekla timawit yeqqen ɣer yimeslayen d tefyar n uḍris ɣer taɣect d unya d tɣara n tmena d tenfalit n tfekka n umennay tin yernan ɣer-s ittekki useḍru di tbadut n tewsatin d usissen n yiḍrisen n tsekla di timawit,Paul ZUMTHOR, ibḍa tignatin n useḍru ɣef rebɛa n leṣnaf, tamenzut d tagnit tamazrayt tis snat d tagnit yeqqnen ɣer ugama, di tis tlata, turez tegnit ɣer leɛwayed d wansayen n tmetti, ma d tis rebɛa, tameggrant, d tagnit tilellit.